မြေမျို၍ လူမျိုးမပြုတ်၊ လူမျိုမှ လူမျိုးပြုတ်မည်

မြေမျို၍ လူမျိုးမပြုတ်၊ လူမျိုမှ လူမျိုးပြုတ်မည် သည် မြန်မာဆိုရိုးစကား ဖြစ်သည်။

အဓိပ္ပာယ်

“မြေမျို၍ လူမျိုးမပြုတ်၊ လူမျိုမှ လူမျိုးပြုတ်မည်” ဆိုသည်မှာ “မြေမျို၍” (နိုင်ငံ သို့မဟုတ် ဒေသ ဆုံးရှုံးခြင်းကြောင့်) လူမျိုးတစ်မျိုးသည် လုံးဝပျောက်ကွယ်သွားမည် မဟုတ်သော်လည်း “လူမျိုမှ” (အခြားလူမျိုးများနှင့် သွေးနှောပေါင်းသင်းခြင်းကြောင့်) လူမျိုး၏ မူလလက္ခဏာများ တဖြည်းဖြည်း ပျောက်ကွယ်သွားပြီး နောက်ဆုံးတွင် လူမျိုးလုံးဝ ပျောက်ကွယ်သွားနိုင်သည်ဟု ဆိုလိုသည်။ ဤဆိုရိုးစကားသည် ယဉ်ကျေးမှုနှင့် လူမျိုးရေးဆိုင်ရာ သွင်ပြင်လက္ခဏာများကို ထိန်းသိမ်းစောင့်ရှောက်ရန် အရေးကြီးကြောင်းကို ဖော်ပြသည်။ “မြေမျို၍ လူမျိုးမပျောက်၊ လူမျိုမှ လူမျိုးပျောက်မည်” ဟူ၍လည်း အသုံးပြုသည်။

ကိုးကားချက်များ

   "မြေမျို၍ လူမျိုးမပြုတ်၊ လူမျိုမှ လူမျိုးပြုတ်မည်ဟူသော ဒီပဲယင်း ဝန်ထောက်မင်းဦးမြဲ၏ မိန့်ကြားချက်ကို ကွက်ကွက်ကွင်းကွင်း၊ အမြင်ရှင်းနိုင်ခြင်းစသော အကျိုးနှစ်ရပ်ကို တပ်အပ်သေချာစွာ သိရှိလာစေနိုင်သော ဤ ရဲမြန်မာရာဇဝင်ဝတ္ထုကို…၊" [၁၂၉၃] ရဲမြန်မာ။ ၈။
   "မြေမျို၍ လူမျိုးမပြုတ်၊ လူမျိုမှ လူမျိုးပြုတ်မည်ဟူသော စကားကို ရှေးဦးပြောကြားခဲ့သူမှာ မြန်မာမင်းလက်ထက်တွင် အမှုထမ်းခဲ့သော ဒီပဲယင်းဝန်ထောက်မင်းဦးမြဲ ဖြစ်၏။" ကြေးမုံတင်းစာ။ (၂၀-၁၁-၉၅)

ကိုးကား

Category:မြန်မာဆိုရိုးစကားများ